**דוד נתן ברוקנר** (ידוע יותר בשם הבמה **דוד החקיין**; נולד בכ' באייר ה'תשל"א, 15 במאי 1971) הוא שחקן, שדרן, מגיש, ובדרן חרדי. בשנת 2012 ברוקנר הורשע בביצוע עבירות מין בקטין.

קורות חייו
----------

דוד נתן ברוקנר נולד בציריך שבשווייץ. הוא בן זקונים לאב יליד פולין ניצול שואה ואם שהייתה שחקנית בילדותה. ב-1982 עלתה משפחתו לישראל והתגוררה בירושלים. למד בממ"ד "מימון", בישיבה התיכונית חורב שם למד אצל הרב מרדכי אלון, בישיבת מרכז הרב, ובישיבת מאורות התורה שם למד אצל הרב מרדכי נויגרשל.

במשך כ-10 שנים עבד בארגוני קירוב ליהדות כגון "ערכים" ו"צעירי אגודת חב"ד". השתתף כבדרן ילדים בסופי שבוע לאנשי קבע. היו לו תוכניות רדיו בערוצים "רדיו מכל הלב", "רדיו 10", "ערוץ קול הנשמה", "רדיו כל האמת", "קול שמחה", ערוץ 7, ורדיו קול חי.

ב-2010 נעצר ברוקנר, וב-2012 הורשע בבית המשפט השלום בירושלים בביצוע ארבע עבירות מין בקטין. נגזרו עליו שבעה חודשי מאסר, אותם ריצה. בנוסף קיבל צו הרחקה מקטינים, אותו הפר וישב בשל כך תקופה נוספת בכלא.

בפורים 2020 היה אמור לקיים שתי הופעות בפני קטינים בשכונת קטמון בירושלים, אך ההופעות בוטלו לאחר מחאה ציבורית.

בנובמבר 2021 הופיע ברוקנר באירוע לילדי העיר צפת, שעל ההזמנה אליו היו חתומים גורמים מהעירייה.

חיים אישיים
-----------

נשוי מאז 2001, מתגורר בנחלאות בירושלים ולומד בכולל אברכים.

קלטות ודיסקים לשמיעה
--------------------

כיום ישנם לברוקנר למעלה מ-900 סיפורים, 40 שידורים חיים ביחד עם מאזינים וגם עם ר' יעקב ממערכת שבתי, מאות בדיחות וכן עשרות סרטים שבהם הוא משתתף, אשר חלקם בקלטות ודיסקים של תסכיתים, חלקם באתר ניצוצות של קדושה ורובם בקו המידע הקולי שבו נימצאים רוב הסיפורים והבדיחות והחיקויים. בהם:

בתקופה שלאחר הרשעתו (ראו להלן) נאסר עליו להופיע בפני ילדים, ובעקבות כך פתח קו מידע קולי בו מושמעים הסיפורים מהקלטות וכן סיפורים חדשים.

משחק בסרטים בקולנוע חרדי
------------------------

ברוקנר שיחק בכ-40 סרטים בקולנוע חרדי, בכ-15 מתוכם כשחקן ראשי.

שיחק בסרטים של האחים גרובייס (בין השאר היה מגיש בסדרת "הפונצ'יקים"), יהודה גרובייס, "ניצוצות של קדושה", "חסידישקייט" (בה הנחה פינה קבועה) ועוד.

ב-1999 שיחק בסרט "מאחורי הקיר" שביים אבי רופל. שיחק בסרט "מאחורי הקיר 2" שכתבו אודי מור ואבי רופל שגם ביים. שיחק בסרט "השופט הקטן" שכתב אבי חן שגם ביים לצד שושנה דוח. שיחק בסרט "שבוע בלי אמא" שכתב וביים איז'ו ליבוביץ'. שיחק בסרט "הפנימיה" שכתב וביים איז'ו ליבוביץ'.

באולפני דינור: גילם את ניסים מלאכי, בלש פרטי בסדרת הסרטים: "חבל"ש - בלשים חבל על הזמן" שכתבה וביימה ליבי אסתר, "חבל"ש 2 - תעלומת הגביע מברדיצ'ב" שכתבה וביימה ליבי אסתר, "חבל"ש 3 - הבלש המטושטש" שכתבה ליבי אסתר וגם ביימה לצד שלמה קבקוב, ו"חבל"ש 4 - חקירה צולעת" שכתבה ליבי אסתר וביים שלמה קבקוב. ב-2002 גילם את ברוך הבובנאי בסרט "השב תשיבם" שכתבה וביימה ליבי אסתר. שיחק בסדרת הסרטים "מעייש'ס 1", "מעייש'ס 2" ו"מעייש'ס 3" שכתבה וביימה ליבי אסתר. שיחק בסרט "מבצע מתגלגל מצחוק" שכתבה וביימה ליבי אסתר. שיחק בסרט "תעלומת המעיליונר" שכתבה ליבי אסתר. שיחק בסדרת הסרטים "דוד החקיין בטיפול נמרץ" (4 סרטים, את הרביעי כתב וביים איז'ו ליבוביץ').

ב-2019 הוא חזר להציג בסרטים של ניצוצות של קדושה ועוד סרטונים שאותם הוא מעלה לערוץ שלו ביוטיוב.

קישורים חיצוניים
----------------

* אתר האינטרנט הרשמי של דוד החקיין
* דוד החקיין, דף שער בספרייה הלאומית
* דוד החקיין, ברשת החברתית פייסבוק
* סרטונים הערוץ של דוד החקיין, באתר YouTube‏
* רונן מדזיני, מעצר הבדרן החרדי: "מקווים שזה לא נכון", באתר ynet, 8 בינואר 2010
* יוסי זילברמן, ‏האישום: מעשים מגונים תמורת קלטת ילדים, באתר ‏מאקו‏, 12 בינואר 2010
* חדשות nana10, כוכב הילדים החרדי שהורשע בפדופיליה: "רק ליטפתי בלחי", באתר nana10‏, 14 באוגוסט 2011
* יוסי זילברמן, ‏7 חודשי מאסר נגזרו על כוכב הילדים החרדי שהורשע בביצוע מעים מגונים, באתר ‏מאקו‏, 9 במאי 2012
* כיכר השבת, ‏דוד החקיין בדרך לכלא: "ברגע אחד, חיי הפכו מיום לחושך", באתר כיכר השבת, 23 במאי 2012
* משה הלר, קהל חי? הסטנדאפיסט המורשע מופיע ברשת, באתר mynet‏ ירושלים, 17 באוקטובר 2013
* אורלי וגיא, צפו: גיא מרוז בעימות עם פדופיל מורשע שממשיך לעשות קלטות ילדים, באתר nana10‏, 23 באוקטובר 2013
* יקי אדמקר‏, כוכב הילדים החרדי שביצע עבירות מין ישוב להופיע?, באתר וואלה!‏, 26 במרץ 2014
* צביקה גרוניך, ‏דוד החקיין: "הפרקליטות במלחמה מטורפת נגדי", באתר כיכר השבת, 27 במרץ 2014
* 'דוד החקיין' בראיון ל'בחדרי': הקשיים, ההתנכלויות וההצלחות, באתר בחדרי חרדים, 21 בספטמבר 2021
* ישראל לפקוביץ, מיליון וחצי הורדות של סיפורים בשנה האחרונה, באתר בחדרי חרדים, 12 באפריל 2023

הערות שוליים
------------

1. ↑  רונן מדזיני, מעצר הבדרן החרדי: "מקווים שזה לא נכון", באתר ynet, 8 בינואר 2010
2. ↑  יוסי זילברמן, ‏7 חודשי מאסר נגזרו על כוכב הילדים החרדי שהורשע בביצוע מעשים מגונים, באתר ‏מאקו‏, 9 במאי 2012  
הכרעת הדין: תפ (י-ם) 1098-10 מ.י. פרקליטות מחוז ירושלים נ' ברוקנר דוד נתן, ניתן ב-12 ביולי 2011  
גזר הדין: תפ (י-ם) 1098/10 מ.י. פרקליטות מחוז ירושלים נ' ברוקנר דוד נתן, ניתן ב-9 במאי 2012
3. ↑  יקי אדמקר‏, כוכב הילדים החרדי שהורשע בעבירות מין נאבק על חפותו, באתר וואלה!‏, 29 באפריל 2015
4. ↑  שמעון איפרגן, ‏דוד החקיין שהורשע בביצוע מעשה מגונה בקטין מופיע בפני ילדים, באתר ‏מאקו‏, 4 במרץ 2020
5. ↑  דוב מורל, עיריית צפת הזמינה ילדים לכנס בהשתתפות אדם שהורשע בעבירות מין בקטין, באתר "המקום הכי חם בגיהנום", 11 בנובמבר 2021
6. ↑   מאחורי הקיר 2, סרטון באתר יוטיוב
7. ↑   השופט הקטן, סרטון באתר יוטיוב
8. ↑   שבוע בלי אמא, סרטון באתר יוטיוב
9. ↑   הפנימייה, סרטון באתר יוטיוב
10. ↑   חבל"ש - בלשים חבל על הזמן, סרטון באתר יוטיוב
11. ↑   חבל"ש 2 - תעלומת הגביע מברדיצ'ב, סרטון באתר יוטיוב
12. ↑   חבל"ש 3 - הבלש המטושטש, סרטון באתר יוטיוב
13. ↑   חבל"ש 4 - חקירה צולעת, סרטון באתר יוטיוב
14. ↑   השב תשיבם, סרטון באתר יוטיוב
15. ↑   מעייש'ס 1, סרטון באתר יוטיוב
16. ↑   מעייש'ס 2, סרטון באתר יוטיוב
17. ↑   מעייש'ס 3, סרטון באתר יוטיוב
18. ↑   מבצע מתגלגל מצחוק, סרטון באתר יוטיוב
19. ↑   תעלומת המעיליונר, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310178805171
* LCCN: no2009067968
* VIAF: 297086424
* WorldCat (עם VIAF): 297086424

 |